Komisjoni määrus (EMÜ) nr 1980/92, 16. juuli 1992, millega muudetakse määrust (EMÜ) nr 1538/91, millega kehtestatakse teatavaid kodulinnuliha turustusnorme käsitleva määruse (EMÜ) nr 1906/90 üksikasjalikud rakenduseeskirjad



Euroopa Liidu Teataja L 198 , 17/07/1992 Lk 0031 - 0033

Soomekeelne eriväljaanne: Peatükk 3 Köide 43 Lk 0100

Rootsikeelne eriväljaanne: Peatükk 3 Köide 43 Lk 0100

CS.ES Peatükk 03 Köide 12 Lk 358 - 360

ET.ES Peatükk 03 Köide 12 Lk 358 - 360

HU.ES Peatükk 03 Köide 12 Lk 358 - 360

LT.ES Peatükk 03 Köide 12 Lk 358 - 360

LV.ES Peatükk 03 Köide 12 Lk 358 - 360

MT.ES Peatükk 03 Köide 12 Lk 358 - 360

PL.ES Peatükk 03 Köide 12 Lk 358 - 360

SK.ES Peatükk 03 Köide 12 Lk 358 - 360

SL.ES Peatükk 03 Köide 12 Lk 358 - 360



Komisjoni määrus (EMÜ) nr 1980/92, 16. juuli 1992, millega muudetakse määrust (EMÜ) nr 1538/91, millega kehtestatakse teatavaid kodulinnuliha turustusnorme käsitleva määruse (EMÜ) nr 1906/90 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1906/90 teatavate kodulinnuliha turustusnormide kohta, [1] eriti selle artikli 3 lõiget 3 ja artiklit 9, ning arvestades, et: komisjoni määruse (EMÜ) nr 1538/91, [2] viimati muudetud määrusega (EMÜ) nr 315/92, [3] artiklis 8 kehtestatakse üksikasjalikud eeskirjad külmutatud ja kiirkülmutatud kodulinnuliha vabatahtlikuks liigitamiseks kaaluklassi järgi; kõnealustes sätetes tuleb teha muudatusi, et arvesse võtta teatavates liikmesriikides raskete rümpade turustamisel praegu kehtivaid kaubandustavasid ning lubada Ühendkuningriigis toodete turustamist inglise süsteemi kaaluühikutes kuni 31. detsembrini 1994; käesolevas määruses sätestatud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesolevaga asendatakse määruse (EMÜ) nr 1538/91 artikkel 8 järgmisega: "Artikkel 8 1. Direktiivi 76/211/EMÜ artiklis 2 määratletud kinnispakkidesse pakendatud külmutatud või sügavkülmutatud kodulinnuliha võib liigitada kaalukategooriate järgi määruse (EMÜ) nr 1906/90 artikli 3 lõike 3 kohaselt. Nendeks kinnispakkideks võivad olla: - kinnispakid, mis sisaldavad ühte linnurümpa, või - kinnispakid, mis sisaldavad ühte või mitut sama tüüpi või samast linnuliigist linnuliha jaotustükki, mis on määratletud artiklis 1. 2. Kõikidel kinnispakkidel peab vastavalt lõigetele 3 ja 4 olema märge toote massi kohta, mida nimetatakse "nimimassiks", mida kinnispakk peab sisaldama. 3. Külmutatud või sügavkülmutatud linnuliha kinnispakke võib nimimassi alusel liigitada järgmiselt: - rümbad: - < 1100 grammi : 50 g kaupa liigitatud klassid (1050—1000— 9 50 jne), - 1100 — < 2400 g : 100 g kaupa liigitatud klassid (1100—1200—1300 jne), - ≥ 2400 g : 200 g kaupa liigitatud klassid (2400—2600—2800 jne), - jaotustükid: - < 1100 g : 50 g kaupa liigitatud klassid (1050—1000— 950 jne), - ≥ 1100 g : 100 g kaupa liigitatud klassid (1100—1200—1300 jne). 4. Lõikes 1 osutatud kinnispakid tuleb valmistada nii, et need vastaksid järgmistele nõuetele: - täitekogus ei tohi olla keskmiselt väiksem kui nimimass, - nende kinnispakkide osa, mille negatiivne hälve on lõikes 9 sätestatud lubatud negatiivsest hälbest suurem, peab olema piisavalt väike, et kinnispakkide partiid vastaksid lõikes 10 nimetatud testi nõuetele, - kinnispakke, mille negatiivne hälve on kaks korda suurem kui lõikes 9 sätestatud lubatud negatiivne hälve, ei tohi turustada. Käesoleva määruse kohaldamisel kehtivad direktiivi 76/211/EMÜ I lisas sätestatud nimimassi, täitekoguse ja negatiivse hälbe määratlused. 5. Külmutatud või sügavkülmutatud kodulinnuliha pakkija või importija vastutuse puhul ja pädevate ametiasutuste poolt tehtava kontrolli suhtes kohaldatakse direktiivi 76/211/EMÜ I lisa punkte 4, 5 ja 6 mutatis mutandis. 6. Kinnispakke kontrollitakse proovide võtmise teel, mis toimub kahes osas: - kõikide proovi kinnispakkide täitekoguse kontroll, - proovi kinnispakkide keskmise täitekoguse kontroll. Kinnispakkide partii loetakse nõuetekohaseks, kui mõlema kontrolli tulemused vastavad lõigetes 10 ja 11 nimetatud nõuetekohasuse näitajatele. 7. Partii koosneb ühesuguse nimimassiga, ühe liigi ja tootmistsükli kinnispakkidest, mis on pakitud samas kohas ja mida tuleb kontrollida. Partii suurus on piiratud allpool sätestatud kogustega: - kui kinnispakke kontrollitakse pakkeliini lõpus, on iga partii suurus võrdne pakkeliini maksimumtoodanguga tunnis ning partii suurus ei ole piiratud, - muudel juhtudel piiratakse partii suurust 10000 kinnispakiga. 8. Igast kontrollitavast partiist võetakse pisteliselt järgmise suurusega proov: Partii suurus | Proovi suurus | 100—500 | 30 | 501—3200 | 50 | > 3200 | 80 | Kui alla 100 kinnispakist koosnevaid partiisid testitakse pakendeid avamata direktiivi 76/211/EMÜ II lisa tähenduses, tehakse seda 100 % ulatuses. 9. Kinnispakkidesse pakendatud kodulinnuliha puhul on lubatud järgmised negatiivsed hälbed: (grammides) | Nimimass | Lubatud negatiivne hälve | rümbad | jaotustükid | < 1000 | 25 | 25 | 1100— < 2400 | 50 | 50 | 2400 ja rohkem | 100 | 10. Kõikide proovi kinnispakkide täitekoguse kontrollimisel arvutatakse välja vähim lubatud kogus, lahutades kinnispaki nimimassist vastava lubatud negatiivse hälbe. Proovi kinnispakid, mille täitekogus on väiksem kui vähim lubatud kogus, loetakse defektseks. Kontrollitud kinnispakkide partii on nõuetekohane, kui proovi defektsete ühikute arv on järgmises tabelis esitatud nõuetekohasuse näitajast väiksem või sellega võrdne, ning see lükatakse tagasi, kui defektsete ühikute arv on nimetatud tabelis esitatud tagasilükkamisnäitajast suurem või sellega võrdne. Proovide arv | Defektsete ühikute arv | Nõuetekohasuse näitaja | Tagasilükkamisnäitaja | 30 | 2 | 3 | 50 | 3 | 4 | 80 | 5 | 6 | 11. Keskmise täitekoguse kontrollimisel on kinnispakkide partii nõuetekohane, kui proovi kinnispakkide keskmine täitekogus on suurem kui järgnevalt esitatud nõuetekohasuse näitaja: Proovi suurus | Keskmise täitekoguse nõuetekohasuse näitaja | 30 | x- ≥ Qn — 0,503 s | 50 | x- ≥ Qn — 0,379 s | 80 | x- ≥ Qn — 0,295 s | x - = kinnispaki keskmine täitekogus, Qn = kinnispaki nimikogus, s = partii kinnispakkide täitekoguse standardhälve. Standardhälvet arvestatakse vastavalt direktiivi 76/211/EMÜ II lisa punktile 2.3.2.2. 12. Seni kuni direktiivi 80/181/EMÜ alusel kasutatakse täiendavaid märkeid, lisatakse käesoleva määruse kohaldamisel kehtivale kinnispakkide nimimassi märkele täiendav märge. 13. Lisaks lõigetes 2–12 sätestatule võivad ettevõtjad kuni 31. detsembrini 1994 turustada Ühendkuningriigis käesolevas artiklis nimetatud kinnispakke, mille nimimassi väljendatakse siseriiklike õigusaktide kohaselt inglise süsteemi mõõtühikutes. Muudest liikmesriikidest Ühendkuningriiki imporditavat kodulinnuliha, mis vastab eelmises lõikes ettenähtud tingimustele, kontrollitakse pisteliselt ning kontrollimine ei toimu piiril." Artikkel 2 Käesolev määrus jõustub 1. augustil 1992. Ettevõtjad võivad siiski kuni 31. detsembrini 1992 liigitada kinnispakkidesse pakendatud külmutatud või sügavkülmutatud kodulinnuliha kaaluklassi järgi enne käesoleva määruse jõustumist kehtinud sätete kohaselt. Neid tooteid võib turustada kuni 31. detsembrini 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 16. juuli 1992 Komisjoni nimel komisjoni liige Ray Mac Sharry [1] EÜT L 173, 6.7.1990, lk 1. [2] EÜT L 143, 7.6.1991, lk 11. [3] EÜT L 34, 11.2.1992, lk 23. --------------------------------------------------